KRITISK: KrF-leder Kjell Ingolf Ropstad frykter utredning av aktiv dødshjelp. Foto: Frode Hansen, VG

Ropstad kritisk til utredning av aktiv dødshjelp

Human-Etisk Forbund ønsker politisk utredning av aktiv dødshjelp, men KrF-leder Kjell Ingolf Ropstad sier at det er uaktuelt.

NTB

11. september 2019

Artikkelen er over ett år gammel

Ropstad sier til Vårt Land at han advarer sterkt mot forslaget om utredning.

Ifølge barne- og familieministeren er det en «kjent måte» å jobbe på at man først bare vil ha en utredning, og så er man på vei mot legalisering.

Les også: Tre av fire positive til aktiv dødshjelp

– Dette beveger seg i en bestemt retning, og jeg frykter sterkt at en utredning bare vil være et første skritt på veien mot å innføre aktiv dødshjelp, sier han.

I august foreslo Human-Etisk Forbund en politisk utredning, med ønske om å løfte en debatt preget av «følelsesladde personlige historier» og «skyttergravsretorikk».

les også Se dokumentar: Til Sveits for å dø

Ropstad foreslår heller initiativ til livshjelp, et initiativ tilhengere av aktiv dødshjelp ofte mener ikke står i motsetning til dødshjelp.

– Jeg mener vi heller burde se på hvordan man kan bedre lindrende behandling. Vi må sikre god behandling så eldre ikke har det vondt, og da vil man ikke trenge aktiv dødshjelp, sier Ropstad.

Publisert: 11.09.19 kl. 03:56

Les også